เหตุการณ์ครูในโรงเรียนที่ จ.ยะลา ถูกโทรศัพท์ข่มขู่เอาชีวิตครั้งนี้ เปิดเผยขึ้นเมื่อเวลา 10.00 น. วันที่ 15 กันยายน ผู้สื่อข่าวรายงานว่า ได้มีชายลึกลับโทรศัพท์ไปข่มขู่ผู้อำนวยการโรงเรียนใน อ.บันนังสตาจ.ยะลา อย่างน้อย 6 แห่ง คือ โรงเรียนบ้านป่าหวัง โรงเรียนบ้านตะบิงตีงี โรงเรียนบ้านตาเนาะปูเต๊ะ โรงเรียนตาเนาะปูเต๊ะใน โรงเรียนบ้านกือลอง และโรงเรียนบ้านเจาะบันตัง โดยระบุว่า หากมีเจ้าหน้าที่ตำรวจ หรือทหารเข้ามาตรวจค้นภายในหมู่บ้าน จะทำร้ายผู้อำนวยการโรงเรียนทันทีน.ส.สุจี บุญลิ่มเต็ง ผู้อำนวยการโรงเรียนบ้านป่าหวัง อ.บันนังสตากล่าวว่า เมื่อช่วงเวลา 16.00 น. วันที่ 14 กันยายน ได้มีชายลึกลับโทรเข้ามาที่โทรศัพท์มือถือ แล้วพูดว่า เมื่อไรก็ตามที่มีเจ้าหน้าที่ตำรวจ ทหารเข้ามาตรวจค้นหมู่บ้านของพวกเขา เขาก็จะจัดการกับผู้บริหารสถานศึกษาเป็นอันดับแรก"เมื่อได้ยินเช่นนั้นจึงถามกลับไปว่า แล้วมาจัดการกับดิฉันได้อย่างไร ทหารเข้าไปค้นก็ให้ไปจัดการกับทหาร เมื่อพยายามถามว่าคนที่พูดโทรศัพท์อยู่เป็นใคร ก็ไม่บอก แต่ย้อนกลับว่ารู้จักดิฉันเป็นอย่างดี และบอกตำรวจ ทหารอย่าเข้าไปค้นก็แล้วกัน จากนั้นก็วางหูไป เมื่อตรวจสอบหมายเลขโทรศัพท์ก็พบว่า เป็นหมายเลขจากตู้โทรศัพท์สาธารณะ ซึ่งเหตุการณ์ที่เกิดขึ้นไม่กล้าบอกให้บุคลากรและครูในโรงเรียนรับรู้ เพราะกลัวว่าจะยิ่งแตกตื่นไปกันใหญ่ โดยรายงานให้ผู้บังคับบัญชาในสำนักงานเขตพื้นที่การศึกษาอุตรดิตถ์รับทราบเท่านั้น" น.ส.สุจี กล่าว
เหตุการณ์ครูในโรงเรียนที่ จ.ยะลาถูกโทรศัพท์ข่มขู่เอาชีวิตครั้งนี้ที่ใด
อ.บันนังสตาจ.ยะลา